หนุ่มร่างใหญ่ สวมโม่งบุกยิงเจ้าของรถตู้ให้เช่าเมืองภูเก็ต ตาย รพ. 
เครดิตภาพจากตำรวจ สภ.กะทู้,คนร้ายร่างท้วม สูงใหญ่ สวมหมวกโม่งไหมพรม ใช้อาวุธปืนไม่ทราบขนาดเดินปรี่เข้าจ่อยิง เจ้าของรถตู้ให้เช่า เมืองภูเก็ต เข้าที่บริเวณหลัง 1 นัด ตร.เร่งสอบปม คาดชู้สาว ไม่ตัดประเด็นขัดแย้งธุรกิจ,เมื่อเวลา 01.00 น. วันที่ 8 ต.ค. ร.ต.อ.สวรรยา เอียดตรง รอง สว.(สอบสวน) สภ.กะทู้ จ.ภูเก็ต ได้รับแจ้งจาก รพ.มิชชั่นภูเก็ตว่ามีผู้ได้รับบาดเจ็บสาหัสจากเหตุถูกยิงด้วยอาวุธปืน นำตัวส่งต่อมาจาก รพ.สิริโรจน์ภูเก็ต ถ.เฉลิมพระเกียรติ ร.9 ต.วิชิต อ.เมือง และมาเสียชีวิตที่ รพ.ในเวลาต่อมา จึงนำกำลังไปตรวจสอบ,เบื้องต้นพบว่า ผู้เสียชีวิตถูกยิงมาจากบริเวณหน้าบ้านเลขที่ 8/44 หมู่บ้านโกล์ดเด้นวิว 3 ม.7 ต.กะทู้ อ.กะทู้ เมื่อเวลา 23.00 น. วันที่ 7 ต.ค.ที่ผ่านมา จากนั้นภรรยาได้นำตัวส่งที่ รพ.สิริโรจน์ภูเก็ต แต่ไม่มีการแจ้งเจ้าหน้าที่ตำรวจ จนกระทั่งถูกนำตัวส่งมารักษาตัวที่ รพ.มิชชั่นภูเก็ตและเสียชีวิต ทราบชื่อคือ นายจำนงค์ แก้วปรอท อายุ 41 ปี ถูกยิงด้วยอาวุธปืนลูกซองเข้าที่บริเวณแผ่นหลัง 1 นัด หัวกระสุนกระจายเข้าร่าง 6 รู โดยแพทย์ได้ผ่าหัวกระสุนออกแล้ว 2 เม็ด เหลืออีก 4 เม็ดยังคงฝังอยู่ในร่าง,จากนั้นชุดสืบสวนได้ไปตรวจสอบบริเวณจุดเกิดเหตุ พบคราบเลือดบริเวณล้อหลังด้านซ้ายของรถตู้ยี่ห้อโตโยต้า สีบรอนซ์เงิน ทะเบียน 31-0010 ภูเก็ต ซึ่งเป็นของนายจำนงค์ที่จอดอยู่หน้าบ้านพักที่เป็นทาวน์เฮาส์ขนาด 1 คูหา สูง 2 ชั้น แต่ไม่พบหัวกระสุนหรือร่องรอยอื่นๆ มีเพียงรองเท้าหนังแบบคัตชูสีดำตกอยู่ 1 คู่ ส่วนคราบเลือดคาดว่าเป็นของนายจำนงค์ขณะถูกคนร้ายยิง,จากการสอบสวนพยานแวดล้อมที่เป็นชาวบ้านในละแวกใกล้เคียงกับจุดเกิดเหตุเบื้องต้นทราบว่า ขณะที่นอนพักอยู่ภายในบ้าน ได้ยินเสียงปืนดังขึ้น 1 ครั้ง จากนั้นได้ออกมาดูเหตุการณ์ พบผู้ตายได้รับบาดเจ็บนอนร้องขอความช่วยเหลืออยู่ที่ข้างรถตู้คันดังกล่าว ชาวบ้านจึงเข้าไปช่วยเหลือ โดยนายจำนงค์ยังคงรู้สึกตัวดี และยังได้บอกกับชาวบ้านว่า ตนเองได้จอดรถตู้ที่บริเวณหน้าบ้านพัก จากนั้นจะเดินเข้าบ้าน ได้มีคนร้ายเป็นชาย 1 คน รูปร่างท้วม สูงใหญ่ สวมหมวกโม่งไหมพรมจำสีไม่ได้ ใช้อาวุธปืนไม่ทราบขนาดเดินปรี่เข้ามาจ่อยิงเข้าที่บริเวณหลัง 1 นัด และได้มีการต่อสู้กันเล็กน้อย ก่อนที่คนร้ายจะวิ่งหลบหนีเข้าไปภายในซอยหมู่บ้าน ชาวบ้านจึงรีบโทรศัพท์แจ้งรถพยาบาลเพื่อนำนายจำนงค์ส่งรักษาตัว,เบื้องต้นเจ้าหน้าที่ตำรวจเชื่อว่า คนร้ายจะต้องมาดักซุ่มรอผู้ตาย จนกระทั่งผู้ตายขับรถตู้คันดังกล่าวกลับเข้าบ้าน เมื่อผู้ตายมาถึงที่เกิดเหตุ คนร้ายสบโอกาส จึงลงมือก่อเหตุ ขณะนี้กำลังอยู่ระหว่างตรวจสอบข้อมูลจากกล้องวงจรปิดบริเวณที่เกิดเหตุ และข้อมูลโทรศัพท์ของผู้ตาย,ส่วนมูลเหตุเบื้องต้นคาดว่า เกิดจากปัญหาเรื่องชู้สาว เนื่องจากเจ้าหน้าที่ตำรวจได้สอบถามไปยังที่ทำงานของผู้ตายทราบว่า ไม่ได้มีปัญหาใดๆ โดยผู้ตายเป็นเจ้าของรถตู้จำนวน 3 คันที่วิ่งร่วมกับบริษัทท่องเที่ยวใน จ.ภูเก็ต เพื่อรับนักท่องเที่ยวไปเที่ยวตามแหล่งท่องเที่ยวต่างๆ ฝั่งอันดามัน แต่ทราบจากเพื่อนผู้ตายระบุว่า นายจำนงค์มีแฟนหลายคน จึงอาจเป็นหนึ่งในชนวนสาเหตุที่ทำให้ผู้ตายถูกดักยิงจนเสียชีวิต,ส่วนประเด็นความขัดแย้งในธุรกิจ เจ้าหน้าที่ยังไม่ได้ตัดทิ้งแต่อย่างใด ส่วนคนร้ายอาจเป็นวัยรุ่นที่ถูกจ้างมา อย่างไรก็ดี เจ้าหน้าที่ตำรวจจะได้สืบสวนติดตามจับกุมคนร้ายมาดำเนินคดีตามกฎหมายต่อไป
คนร้ายร่างท้วม สูงใหญ่ สวมหมวกโม่งไหมพรม ใช้อาวุธปืนไม่ทราบขนาดเดินปรี่เข้าจ่อยิง เจ้าของรถตู้ให้เช่า เมืองภูเก็ต เข้าที่บริเวณหลัง 1 นัด ตร.เร่งสอบปม คาดชู้สาว ไม่ตัดประเด็นขัดแย้งธุรกิจ 
ไอ้โม่ง,บุกยิง,จำนงค์ แก้วปรอท,รถตู้ให้เช่า,สิริโรจน์ภูเก็ต,ฆาตกรรม,ถูกยิงตาย,ภูเก็ต,กะทู้